આ ઉપરાંત સરકારને એ ડર હતો કે જો મોડું કરવામાં આવશે તો બજેટ લીક થઇ જશે, કારણકે વિતરણ માટે તેનું પ્રિટિંગ કરવાનું શરૂ થઇ ગયું હતું. પાર્લામેન્ટ ડેટા પ્રમાણે 31 જુલાઇ 1974માં સ્પીકર ગુરદિયાલ સિંહે મંત્રી એમબી રાણાના નિધન બાદ પણ સંસદ સ્થગિત કરવામાં આવી ન હતી. સ્પીકરે તાત્કાલિક નાણાપ્રધાન વાય બી. ચૌહાણને બજેટ રજૂ કરવાની પરવાનગી આપી હતી. આ ઉપરાંત 19 એપ્રિલ 1954માં સાંસદ જે.પી. સોરેનનું નિધન રેલવે બજેટના દિવસે જ થયું હતું. પરંતુ કાર્યવાહી સ્થગિત કરવામાં આવી ન હતી. બંને વખતે શોકસભા માટે ચોક્કસ સમય નિકાળવામાં આવ્યો હતો. પરંતુ બજેટ રજૂ કરવામાં આવ્યું હતું. અહેમદને મંગળવારે રાષ્ટ્રપતિ પ્રણવ મુખર્જીના બજેટ સત્રના સંબોધન વખતે જ હાર્ટ એટેક આવ્યો હતો. ત્યાર બાદ તેમને હોસ્પિટલ ખસેડવામાં આવ્યાં હતા. જ્યાં તેમણે મોડી રાત્રે અંતિમ શ્વાસ લીધા હતા.